கேள்வி: அனுபமா ஜெய்சுவால் - இளமையும் கல்வியும் பற்றி விளக்கவும்.
பதில்: ஜெய்சுவால் 1967 மார்ச் 2 அன்று உத்தரப் பிரதேசத்தின் பகராயிச் மாவட்டம் இரவீந்திர காந்த் ஜெய்சுவாலின் மகளாகப் பிறந்தார். இவர் கல்வார் (ஜெய்சுவால்) சமூகத்தைச் சேர்ந்தவர். 1989ஆம் ஆண்டில் இவர் வங்கி மேலாளர் அசோக் குமார் ஜெய்சுவாலை மணந்தார், இந்த இணையருக்கு ஒரு மகன் (சிவம் ஜெய்சுவால்) மற்றும் இரண்டு மகள்கள் (ஐஸ்வர்யா ஜெய்சுவால், சுவாதி ஸ்ரீ ஜெய்சுவால்) உள்ளனர். 1999-ஆம் ஆண்டில், இவர் முதுகலை கலை பட்டம் பெற்றார், 2010-ஆம் ஆண்டில் அயோத்தி மாவட்டம் டாக்டர் இராம் மனோகர் லோகியா அவத் பல்கலைக்கழகத்தில் இளங்கலைச் சட்டப் பட்டம் பெற்றார்.
கேள்வி: அனுபமா ஜெய்சுவால் - அரசியல் பற்றி விளக்கவும்.
பதில்: ஜெய்சுவால் உத்தரப் பிரதேசத்தின் பதினேழாவது சட்டமன்ற உறுப்பினராக இருந்தார். 2017ஆம் ஆண்டு நடைபெற்ற தேர்தலில் பகராயிச் சட்டமன்றத் தொகுதியிலிருந்து சட்டப் பேரவை உறுப்பினர் தேர்ந்தெடுக்கப்பட்டார். இவர் தனது நெருங்கிய போட்டியாளரான சமாஜ்வாதி கட்சி வேட்பாளர் உருபாப் சயீதா 6,702 வாக்குகள் வித்தியாசத்தில் தோற்கடித்தார். யோகி ஆதித்யநாத் அமைச்சரவையில் அடிப்படை கல்வி, குழந்தைகள் மேம்பாடு மற்றும் ஊட்டச்சத்து, வருவாய், நிதி ஆகிய துறைகளுக்கான இணை அமைச்சராக நியமிக்கப்பட்டார்.